Diari Oficial de la Generalitat Valenciana


Sumari del DOGV 9280, del 17-02-2022 (2022/983)

RESOLUCIÓ de 31 de gener de 2022, de la Direcció General d'Urbanisme, per la qual es publica la modificació de les normes urbanístiques transitòries de Dénia, en execució de sentència.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9280

Data del DOGV
:   17-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/983


Data del document
:   31-01-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

RESOLUCIÓ de 31 de gener de 2022, de la Direcció General d'Urbanisme, per la qual es publica la modificació de les normes urbanístiques transitòries de Dénia, en execució de sentència. [2022/983]  
1. Vist l'escrit de data 6/7/2021, del Tribunal Superior de Justícia de la Comunitat Valenciana, Sala Contenciosa Administrativa, Secció 1a, pel qual (en referència al procediment número 1/140/2013 T) indica que complisca la Interlocutòria de 20.10.2020, dictada en execució de la Sentència número 1024/2015:  
«Per acord dictat en aquesta sala, en el recurs contenciós de referència (núm. 1/140/2013 T), interposat per LOLIALBE, SL, contra el Decret 54/2013, de 26 d'abril, del Consell, pel qual s'estableix el règim transitori aplicable en tant culmine el procediment d'aprovació del pla general en tràmit en el TM Dénia (Alacant), sobre urbanisme i ordenació del territori, s'ha acordat dirigir-li aquest, a fi que, en compliment de la interlocutòria dictada per la Sala en data 20.10.2020, dictada en execució de la Sentència d'aquesta sala 1024/2015, es procedisca a la classificació, en les normes urbanístiques transitòries (NUT) del municipi de Dénia, de la totalitat de la parcel·la de l'executant LOLIALBE, SL, com a sòl urbà o, en tot cas, la categoritzen com a sòl en situació bàsica d'urbanitzat, que haurà de trobar-se realitzada, en el termini màxim de tres mesos, l'aprovació definitiva autonòmica corresponent. Aquest tribunal haurà d'informar de les mesures adoptades per al compliment.»  
  
2. Mitjançant una resolució del director general d'Urbanisme de 16/12/21 es va resoldre:  
«Primer. Que el Servei d'Informació i Anàlisi Urbanística d'aquesta Direcció General d'Urbanisme efectue, en les NUT del municipi de Dénia, les modificacions descrites més amunt i redacte un text refós de les NUT que les incloga. Una vegada signat pel tècnic competent i degudament diligenciat, aquest text refós ha de complir idèntics requisits publicitaris que els que es van emplenar en ocasió de l'aprovació de les NUT; l'anunci corresponent s'haurà de publicar en el DOGV, en aplicació del que disposa l'article 57.7 del Decret legislatiu 1/2021, del Consell, pel qual s'aprova el text refós de la Llei d'ordenació del territori, urbanisme i paisatge (TRLOTUP).  
  
Segon. D'aquesta resolució haurà de donar-se degut compte al TSJCV i a l'Ajuntament de Dénia.»  
3. Amb data 4/1/22, el sotssecretari de la Conselleria de Política Territorial, Obres Públiques i Mobilitat ha diligenciat aquest text refós de les NUT, amb la modificació requerida en la fitxa de zona corresponent, i en els plànols a escala 1:5.000 i 1:20.000. Aquests documents poden consultar-se en la següent adreça web:  
https://politicaterritorial.gva.es/va/web/urbanismo/registro-autonomico-de-instruments-de-planejament-urbanistico (dins de l'apartat de la província d'Alacant i del municipi de Dénia).  
Vistos els anteriors antecedents, resolc:  
  
Únic  
Donar publicitat a aquesta modificació mitjançant aquesta resolució.  
  
València, 31 de gener de 2022.- El director general d'Urbanisme: Vicente Joaquín García Nebot.